stanford-oval/wikipedia huggingface dataset:
เรนะ อูเอดะ
ผลงานพากย์ > อนิเมะ > ปี 2021

บลู รีเฟลกชั่น (ฮิราฮาระ มาโอะ)
จันทรานำพาสู่ต่างโลก (เทพธิดา)
ยุทธศาสตร์กู้ชาติของราชามือใหม่ (จูนา โดมา)
สุดยอดมือสังหารอวตารมาต่างโลก (เดีย)
แท็กต์ โอปัส. (นรก)
ดาบพิฆาตอสูร: ภาคย่านเริงรมย์ (สึยูริ คานาโอะ)
ผลงานพากย์ > อนิเมะ > ปี 2022

ปุจิเซกะ (โมจิซึกิ โฮนามิ)
นักอัญเชิญทมิฬ (เมลฟีนา)
เภสัชกรเทพสองโลก (เอเลโอนอร์ บอนฟัว)
บันทึกรักเจ้าหญิงหนอนหนังสือ (เอเลียนนา แบร์นชไตน์)
ผลงานพากย์ > อนิเมะ > ปี 2023

มหาเนตรผู้พิทักษ์ (ยู)
เจ้าสาวผมแดงกับจอมเวทอสูร (เวโรนิก ริคเคนบักเกอร์)
ขอให้รักเรานี้ได้มีความสุข (ไซโมริ มิโยะ)
ไอดอลมาสเตอร์ มิลเลียนไลฟ์! (โคซากะ อุมิ)
ผลงานพากย์ > เกม

ดิ ไอดอลมาสเตอร์ มิลเลียนไลฟ์ (โคซากะ อุมิ)
แกรนบลูแฟนตาซี (เพนกี)
เดอะคาลีกิวลาเอฟเฟกต์ (มู)
เกิร์ล ฟรอนไลน์ (คาร์คาโน M1891, คาร์คาโน M91/38)
โซลเวิร์คเกอร์ (อี นาบี)
ลิตเทิลวิตช์แอคาดีเมีย: เชมเบอร์ออฟไทม์ (จัสมินกา อันโตเนนโก)
ซีโนอลิส (สโนว์ไวท์)
ไอดอลมาสเตอร์ มิลเลียนไลฟ์ ธีเตอร์เดส์ (โคซากะ อุมิ)
สาวน้อยเวทมนตร์ มาโดกะ บันทึกมากิอา (เอริ ไอมิ)
เคอร์บีสตาร์แอลลายส์ (ฟรานซิสกา)
เฟต/แกรนด์ออร์เดอร์ (เกรย์)
อะโนเทอร์อีเดน (อีลูลู)
โทโฮ ลอสท์วอร์ด (นิวาทาริ คุทากะ, โจโทกู มายูมิ)
อาร์กไนต์ (โรซา)
ลีกออฟเลเจ็นดส์ (เซราฟีน)
เก็นชินอิมแพกต์ (กานยู)
ฮัตสึเนะ มิกุ: คัลเลอร์ฟูลสเตจ (โมชิซึกิ โฮนามิ)
เดมอนสเลเยอร์: คิเม็ตสึโนะไยบะ เดอะฮิโนะคามิโครนิเคิลส์ (สึยูริ คานาโอะ)
ออคโทพาร์ทแทรเวเลอร์ II (มินดท์)
ฮนไค: สตาร์เรล (สปาร์เคิล)
เขาพนมขวด

เขาพนมขวด เป็นวัดในจังหวัดเพชรบุรี ตั้งอยู่บนยอดเขา
เขาพนมขวด
สถานที่ตั้ง

เขาพนมขวดเป็นเขาลูกเล็ก ๆ สูงประมาณ 20 เมตร ตั้งโดดเดี่ยวอยู่กลางทุ่งนาหลังสถานีรถไฟเพชรบุรี ออกไปไม่ไกลนัก มีถนนไปได้จนถึงเชิงเขา
ปัจจุบันมีโรงพยาบาลพระจอมเกล้า (โรงพยาบาลเพชรบุรี) สร้างขึ้นใกล้กับเขาพนมขวดนี้ตั้งแต่ปี พ.ศ 2491 จากบันทึก หนังสือสมุดราชบุรี ในปี พ.ศ. 2468กล่าวถึงเขาพนมขวดว่า
อยู่ตำบลคลองกระแชงใกล้กับทางรถไฟ เมื่อขึ้นรถไฟผ่านไปมาแลเห็นได้ถนัด มีรูปเป็นขวดขนาดเล็กตั้งอยู่ในทุ่งนาหลวง มีตำนานกล่าวว่า เขาพนมขวดนี้เป็นยอดเขากิ่ว เมื่อครั้งแผ่นดินเป็นทะเลสายน้ำแรงพัดเอายอดเขากิ่วขาดตามลำน้ำไปตกอยู่ทุ่งนาหลวง บนยอดเขามีพระเจดีย์ 1 องค์ ขนาดย่อม ๆ มีถ้ำ 1 ถ้ำ แต่ไม่ใหญ่โต พระเจดีย์บนยอดเขาพนมขวดนี้
ต่อมา พระบาทสมเด็จพระจอมเกล้าเจ้าอยู่หัวได้โปรดให้ปฏิสังขรณ์ในปี พ.ศ. 2403 ดังที่ปรากฏในประกาศเรื่องบรรจุของในพระเจดีย์ที่เขาพนมขวดมีความว่า
มีพระบรมราชโองการมารพระบัณฑูรสุรสิงหนาทให้ประกาศแก่พระภิกษุสามเณรแลราษฎรให้รู้ทั่วกัน ว่าพระเจดีย์บนยอดเขาพนมขวดนี้ เดิมท่านเจ้าอธิการวัดสระบัวได้สร้างขึ้นไว้นานแล้ว ครั้นภายหลังแล้วถูกฟ้าผ่าชำรุดไปแล้ว ครั้นเมื่อเดือนหกปีวอกโทศก พระบาทสมเด็จพระจอมเกล้าเจ้าอยู่หัว ซึ่งเป็นสมเด็จพระเจ้าแผ่นดินสยามในราชการที่ 4 ในพระบรมราชวงศ์ประจุบันนี้ ได้เสด็จพระราชดำเนินออกมาประพาส แลทอดพระเนตรการเริ่มแรกนาหลวงในเขาพนมขวด จึงมีพระราชประสงค์จะทรงบำเพ็ญพระราชกุศลในการปฏิสังขรณ์ จึงได้มีพระบรมราชโองการดำรัสสั่งให้ช่างก่อปั้นพอกเพิ่มเติมให้เขื่องขึ้นกว่าเก่า แล้วได้ทรงบรรจุเอาปูชนียวัตถุ เรียกว่าพระบรมพุทธสารีริกธาตุขนาดน้อย 7 พระองค์ เป็นพระธาตุได้มาแต่เมืองลำพูนบ้าง เมืองน่านบ้าง เมืองพม่าบ้าง เผื่อว่าจะต้องที่แท้บ้างเป็นบุญเขตรประดิษฐานไว้ในกล่องจันทร์แดงที่ 1 แล้วไว้ในกล่องจันทร์ขาวที่ 2 แล้วไว้ในกล่องศิลาที่ 3 ปกปิดไว้ในถุงตาด แลมีใบลานจาฤฏอักษรบาลีโอวาทปาฏิโมกข์ แลพาหุลเทศนาแลอื่น ๆ หกลานแล้วปิดทองคำเปลวปกปิดไว้ในถุงตาดเท่านั้น ไม่มีของมีราคาสำคัญยิ่งไปกว่านี้เพราะได้ทราบอยู่แล้วว่าพระเจดีย์อยู่ในที่เปลวที่ไกลไม่มีใครรักษา ผู้ที่จะสำคัญว่าจะมีทรัพย์ฝังไว้มักขุดทำลายไปยับเยินไปเสีย ได้เห็นเป็นตัวอย่างมามากแล้ว จึงได้บรรจุไว้แต่พระบรมธาตุแลใบลานจาฤกพระบาลีปิดทองคำเปลวเท่านั้น เพื่อเป็นบุญเขตรเจริญกุศลวิเศษแก่เทพยดามนุษย์สัปรุษชายหญิงแลพระภิกษุสามเณรทั้งปวง บรรดาที่ได้มาถึงพระเจดีย์แล้วได้นมัสการบูชาเป็นประโยชน์เท่านั้นดอกอย่าให้ผู้ใดสงสัยว่ามีของดีมีราคา ไม่มีเพชรพลอยพุทธรูปทองเงินของที่ดีมีราคาบรรจุไว้เลยในพระเจดีย์ เพราะฉะนั้นขอเสียอย่าให้มีผู้ใดสำคัญว่ามีของดีมีราคา แล้วพยายามลอบลักขุดหาของที่บรรจุในพระเจดีย์นี้เลย จงให้ตั้งเป็นปรกติไว้นมัสการ แลเป็นเครื่องงามบ้านงามเมืองเถิดจะได้เป็นที่ทำบุญบูชาของผู้มีศรัทธา
อำเภอท้ายเหมือง

| อำเภอท้ายเหมือง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thai Mueang
หาดท้ายเหมือง
คำขวัญ: ท่าเรือทับละมุ น้ำพุร้อนบ่อดาน อุทยานเขาลำปี ประเพณีปล่อยเต่า เที่ยวชมเขาหน้ายักษ์ พักผ่อนริมหาดทราย
แผนที่จังหวัดพังงา เน้นอำเภอท้ายเหมือง
พิกัด: 8°24′0″N 98°15′42″E﻿ / ﻿8.40000°N 98.26167°E﻿ / 8.40000; 98.26167
ประเทศ:  ไทย
จังหวัด: พังงา
พื้นที่
 • ทั้งหมด: 611.8 ตร.กม. (236.2 ตร.ไมล์)
ประชากร (2564)
 • ทั้งหมด: 48,687 คน
 • ความหนาแน่น: 79.58 คน/ตร.กม. (206.1 คน/ตร.ไมล์)
รหัสไปรษณีย์ : 82120
รหัสภูมิศาสตร์: 8208
ที่ตั้งที่ว่าการ: ที่ว่าการอำเภอท้ายเหมือง ถนนเพชรเกษม ตำบลท้ายเหมือง อำเภอท้ายเหมือง จังหวัดพังงา 82120
 ส่วนหนึ่งของสารานุกรมประเทศไทย
ท้ายเหมือง เป็นอำเภอหนึ่งในจังหวัดพังงา ชื่ออำเภอน่าจะมาจากการประกอบอาชีพร่อนหาแร่ตามท้ายรางเหมืองแร่ของประชาชน  ซึ่งในขณะที่เข้ามาร่อนหาแร่นั้นจะพูดกันว่าร่อนแร่ท้ายเหมือง ครั้นนานเข้าคำว่าร่อนแร่หายไปเหลือเรียกสั้น ๆ ว่า "ท้ายเหมือง"
ประวัติ

อำเภอท้ายเหมืองเดิมที่ตั้งของอำเภอท้ายเหมืองเป็นพื้นที่ป่า  มีต้นไม้ใหญ่น้อยขึ้นกระจัดกระจายไปทั่วบริเวณ  แต่เนื่องด้วยพื้นที่แห่งนี้อุดมสมบรูณ์ไปด้วยแร่ดีบุก  จึงมีผู้คนเข้ามาบุกเบิกทำกิจการเหมืองแร่บริเวณนี้กันมากมาย  จากการทำกิจการเหมืองแร่นี้เองประชาชนได้พากันเข้ามาร่อน หาแร่บริเวณท้ายรางของเหมืองโดยมาปลูกเพิงเล็ก ๆ  อาศัยหลับนอนเพื่อร่อนหาแร่  เรียกกันว่า  ร่อนแร่ท้ายเหมือง  ครั้นนานเข้าประชาชนจากท้องถิ่นอื่นก็เริ่มอพยพเข้ามาร่อนหาแร่กันมากขึ้น มีการทำธุรกิจการค้าเกิดขึ้นชุมชนที่เดิมมีขนาดเล็ก ก็ขยับขยายกลายเป็นชุมชนขนาดใหญ่  ทางราชการจึงตั้งชุมชนแห่งนี้เป็นตำบล  ชื่อตำบลท้ายเหมือง  ตามคำเรียกขานของชาวบ้าน  และต่อมาตำบลท้ายเหมืองมีความเจริญขึ้นอย่างแต่เนื่องทางราชการจึงยกฐานะขึ้นเป็น  "กิ่งอำเภอท้ายเหมือง" ในปี  2451  โดยขึ้นกับอำเภอทุ่งมะพร้าว  ครั้นนานเข้าประชาชนได้มาติดต่อราชาการกับกิ่งอำเภอท้ายเหมืองมากขึ้น  ทางราชการพิจารณาเห็นว่าถ้าจะตั้งอำเภออยู่ที่ทุ่งมะพร้าวตามเดิมคงไม่เหมาะสม  จึงได้ยกฐานะกิ่งอำเภอขึ้นเป็นอำเภอชื่อ  "อำเภอท้ายเหมือง"  ในปี  พ.ศ.  2453  และลดฐานะอำเภอทุ่งมะพร้าวลงเป็น  "กิ่งอำเภอ" ต่อมาได้มีการสร้างถนนสายตะกั่วป่า - ท่านุ่น ขึ้น การคมนาคมระหว่างอำเภอท้ายเหมืองกับกิ่งอำเภอทุ่งมะพร้าวมีความสะดวกรวดเร็วขึ้น ทางราชการจึงยุบกิ่งอำเภอทุ่งมะพร้าวเป็นตำบลชื่อ "ตำบลทุ่งมะพร้าว" ขึ้นอยู่ในเขตปกครองของอำเภอท้ายเหมืองจนถึงปัจจุบัน
ที่ตั้งและอาณาเขต

อำเภอท้ายเหมืองตั้งอยู่ทางทิศของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอตะกั่วป่าและอำเภอกะปง
ทิศตะวันออก ติดต่อกับอำเภอเมืองพังงาและอำเภอตะกั่วทุ่ง
ทิศใต้ ติดต่อกับอำเภอตะกั่วทุ่ง
ทิศตะวันตก ติดต่อกับทะเลอันดามัน
การแบ่งเขตการปกครอง > การปกครองส่วนภูมิภาค

อำเภอท้ายเหมืองแบ่งเขตการปกครองออกเป็น 6 ตำบล 49 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | ท้ายเหมือง | Thai Mueang | 9 | 10,799 |  |
| 2. | นาเตย | Na Toei | 9 | 9,382 |  |
| 3. | บางทอง | Bang Thong | 7 | 5,258 |  |
| 4. | ทุ่งมะพร้าว | Thung Maphrao | 11 | 9,707 |  |
| 5. | ลำภี | Lam Phi | 7 | 5,103 |  |
| 6. | ลำแก่น | Lam Kaen | 6 | 8,194 |  |
การแบ่งเขตการปกครอง > การปกครองส่วนท้องถิ่น

ท้องที่อำเภอท้ายเหมืองประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลท้ายเหมือง ครอบคลุมพื้นที่บางส่วนของตำบลท้ายเหมือง
เทศบาลตำบลลำแก่น ครอบคลุมพื้นที่ตำบลลำแก่นทั้งตำบล
องค์การบริหารส่วนตำบลท้ายเหมือง ครอบคลุมพื้นที่ตำบลท้ายเหมือง (เฉพาะนอกเขตเทศบาลตำบลท้ายเหมือง)
องค์การบริหารส่วนตำบลนาเตย ครอบคลุมพื้นที่ตำบลนาเตยทั้งตำบล
องค์การบริหารส่วนตำบลบางทอง ครอบคลุมพื้นที่ตำบลบางทองทั้งตำบล
องค์การบริหารส่วนตำบลทุ่งมะพร้าว ครอบคลุมพื้นที่ตำบลทุ่งมะพร้าวทั้งตำบล
องค์การบริหารส่วนตำบลลำภี ครอบคลุมพื้นที่ตำบลลำภีทั้งตำบล
แหล่งข้อมูลอื่น

http://www.phangnga.go.th/district/taimuang.htm เก็บถาวร 2006-10-11 ที่ เวย์แบ็กแมชชีน
เว็บไซต์แนะนำการท่องเที่ยวจังหวัดพังงา จัดทำโดยผู้ที่มีความสนใจจังหวัดพังงา เก็บถาวร 2017-01-15 ที่ เวย์แบ็กแมชชีน
↑  "ระบบสารสนเทศเพื่อการบริหาร". stat.bora.dopa.go.th.
ฐานทัพเรือพังงา
ไม่เคยรัก

| ไม่เคยรัก |
| --- | --- |

กำกับ: จวงจันทร์ จันทร์คณา
เขียนบท: จวงจันทร์ จันทร์คณา พรานบูรพ์
อำนวยการสร้าง: มานิต วสุวัต
นักแสดงนำ: จำรัส สุวคนธ์ เบญจา รัตนกุล
กำกับภาพ: หลวงกลการเจนจิต พอใจ วสุวัต
ตัดต่อ: "น้อย"
ดนตรีประกอบ: นารถ ถาวรบุตร
ผู้จัดจำหน่าย: ภาพยนตร์เสียงศรีกรุง
วันฉาย: พ.ศ. 2483
ภาษา: ไทย
ไม่เคยรัก (อังกฤษ: Bachelor in Love) เป็นภาพยนตร์ไทย ที่ออกฉายเมื่อปี พ.ศ. 2483 เป็นภาพยนตร์เสียงในฟิล์มอันดับที่ 24 ของภาพยนตร์เสียงศรีกรุง  นำแสดงโดย จำรัส สุวคนธ์ และ เบ็ญจา รัตนกุล นางเอกชื่อดังอีกคนหนึ่งของศรีกรุง ประพันธ์เพลงและกำกับการแสดง โดย พรานบูรพ์
เพลงประกอบ

เพลงประกอบภาพยนตร์ประพันธ์เพลงโดย พรานบูรพ์ และขับร้องโดย จำรัส สุวคนธ์
หัวใจและความรัก
บุปผากับภมร
สายสวาท
ตุ๊กตาจ๋า

| ตุ๊กตาจ๋า |
| --- | --- |
อรสา อิศรางกูร ณ อยุธยา รับบท ตุ๊กตา
กำกับ: รัตน์ เปสตันยี
เขียนบท: รัตน์ เปสตันยี
บทภาพยนตร์: รัตน์ เปสตันยี
เนื้อเรื่อง: รัตน์ เปสตันยี
อำนวยการสร้าง: รัตน์ เปสตันยี
นักแสดงนำ: อรสา อิศรางกูร ณ อยุธยา สมพงษ์ พงษ์มิตร ธร ประทีบเสน
กำกับภาพ: รัตน์ เปสตันยี
ตัดต่อ: รัตน์ เปสตันยี
ผู้จัดจำหน่าย: อัศวินภาพยนตร์
วันฉาย: พ.ศ. 2491
ความยาว: 76 นาที
ประเทศ: ไทย
ภาษา: ไทย
ตุ๊กตาจ๋า เป็นภาพยนตร์ไทยที่ออกฉายในปี พ.ศ. 2491 ในรูปแบบฟิล์ม 16 มม. สี เป็นเรื่องแรกที่ รัตน์ เปสตันยี  อำนวยการสร้าง, กำกับการแสดง, เขียนบท, กำกับภาพ สร้างโดยบริษัทอัศวินภาพยนตร์ ผู้ช่วยถ่ายภาพโดย ปง อัศวินิกุล ซึ่งเมื่อออกฉายได้การตอบรับที่ดี และมีส่วนผลักดันให้รัตน์ เปสตันยี สนใจที่จะทำหนังอย่างจริงจัง
ก่อนที่จะได้รับการชักชวนจากพระเจ้าวรวงศ์เธอ พระองค์เจ้าภาณุพันธุ์ยุคล ให้มาเป็นช่างถ่ายภาพภาพยนตร์ 16 มม. เรื่อง พันท้ายนรสิงห์ ที่กำกับโดย มารุต มาก่อน หลังจากนั้นรัตน์ก็เริ่มต้นทำหนังเรื่องแรกของตัวเอง ซึ่งรับหน้าที่ทั้งกำกับการแสดง เขียนบทและกำกับภาพโดยภาพยนตร์เรื่องนี้มีผู้ช่วยถ่ายภาพโดย ปง อัศวินิกุล โดยภาพยนตร์เรื่องนี้ใช้บริเวณบ้านที่ถนนวิทยุ เป็นสถานที่ในการถ่ายทำ เมื่อภาพยนตร์เรื่องนี้ออกฉายก็ได้รับการตอบรับเป็นอย่างดี  เป็นเหตุให้คุณรัตน์ ตั้งโรงถ่ายภาพยนตร์เสียงมาตรฐาน 35 มม. ในนามบริษัทหนุมานภาพยนตร์ ซึ่งสั่งเครื่องมือจากฮอลลีวู้ดทั้งหมด
ภาพยนตร์เรื่องนี้เป็นการแสดงเรื่องแรกของ อรสา อิศรางกูร ณ อยุธยา ซึ่งในเวลาต่อมาได้กลายเป็นนักแสดง นักร้อง และนาฎศิลปิน ที่มีผลงานทางภาพยนตร์และโทรทัศน์ มากมายจนถึงปัจจุบัน
เรื่องย่อ

ตุ๊กตา เด็กหญิงวัยเบเบาะถูกอุดมผู้เป็นญาติลักพาตัวเนื่องจากมีความคับแค้นต่อพ่อของตุ๊กตา ถูกนำไปฝากไว้กับละม้าย น้าสาวที่ไม่ถูกกับพ่อที่เมืองกาญจน์แต่ละม้ายไม่ยอมให้ความร่วมมือจึงถูกอุดมฆ่าตาย ก่อนที่จะหนีไปทิ้งตุ๊กตาข้างๆ ศพของละม้าย แล้วเขียนจดหมายอำพรางคดี ซึ่งระบุชื่อของตุ๊กตาไว้ด้วย ระหว่างนั้น ธรกับโจ้ สองโจรกระจอกเข้ามาพบกับตุ๊กตาและด้วยความสงสารจึงนำไปเลี้ยงที่บ้าน ทั้งคู่ให้ความรักเหมือนลูกในไส้ จนกระทั่ง 10 ปีผ่านไป ตุ๊กตาเติบโตขึ้น โดยคิดว่าโจ้และธรเป็นพ่อที่แท้จริง
วันหนึ่งขณะที่ธรกับโจ้กำลังลักเล็กขโมยน้อยอยู่ตามปกตินั้นก็ได้พบกับไพริน หญิงสาวผู้เลอโฉมความงามของเธอทำให้ธรซึ่งมีรูปร่างอัปลักษณ์อดหลงรักไม่ได้แต่ธรเข้าใจว่าไพรินมีความหยิ่งยโสจึงคิดแก้แค้นด้วยการเข้าไปขโมยของในบ้านของไพรินและเขาได้รับรู้ว่าไพรินนั้นตาบอดและที่สำคัญไพรินคือพี่สาวแท้ๆ ของตุ๊กตาที่เพิ่งย้ายตามคุณนายมณี ผู้เป็นมารดามาอยู่ที่เมืองกาญจน์
ธรเล่าเรื่องทั้งหมดให้โจ้ฟังแล้วสำทับให้โจ้เก็บเรื่องนี้ไว้เป็นความลับแต่ด้วยความรักที่มีต่อไพรินจึงออกอุบายว่าเป็นเศรษฐีค้าหนังสัตว์และได้พาโจ้กับตุ๊กตาไปทำควมรู้จักกับคุณนายมณี ความน่ารักของตุ๊กตาทำให้ทั้งสามกลายเป็นแขกคนสำคัญของคุณนาย ธรคิดจะสู่ขอไพรินตามคำแนะนำของโจ้ เพื่อความฝันของตัวเองและเพื่ออนาคตที่ดีของโจ้และตุ๊กตา แต่ไม่ทันได้ทำตามความประสงค์ก็ต้องพบว่าไพรินมีคู่หมั้นแล้วและกำลังจะแต่งงาน ธรผิดหวังมากจึงคิดว่าความอัปลักษณ์ของตนเองเป็นเหตุให้ไพรินไม่รัก 
แต่โชคร้ายไม่หมดเพียงแค่นั้นเมื่อธรได้พบกับอุดมซึ่งกลับมาที่เมืองกาญจน์อีกครั้ง อุดม หวังที่จะนำตุ๊กตาไปเรียกค่าไถ่กับคุณนายมณี จึงข่มขู่และนัดเวลาให้ธรมอบตุ๊กตาให้ ธรเกรงว่าตุ๊กตาจะตกอยู่ในอันตรายจึงให้โจ้พาตุ๊กตาไปคืนคุณนายมณีพร้อมเล่าความจริงให้ฟัง เมื่ออุดมมาตามเวลานัด ไม่พบตุ๊กตาจึงโมโหมาก ทั้งสองต่อสู้กัน ธรฆ่าอุดมตาย แต่เขาก็ได้รับบาดเจ็บจากปืนของอุดมและตายในเวลาต่อมา ตุ๊กตากลับไปอยู่กับแม่และพี่สาวอย่างปลอดภัย ส่วนโจ้แม้ว่าคุณความดีจะเปิดโอกาสให้มีชีวิตที่ดีกว่า แต่เขาเลือกที่จะอยู่ในกระท่อมเล็กๆ หลังเดิม อยู่เป็นเพื่อนดวงวิญญาณธรเพื่อนรักที่จากไป
เกาะรูสเวลต์

| --- | --- |
Seen in July 2017 looking southward
thLocation in New York City
ภูมิศาสตร์
ที่ตั้ง: อีสต์ริเวอร์, นิวยอร์กเคาน์ตี, นครนิวยอร์ก, สหรัฐ
พิกัด: 40°45′43″N 73°57′00″W﻿ / ﻿40.762°N 73.950°W﻿ / 40.762; -73.950
พื้นที่: 0.23 ตารางไมล์ (0.60 ตารางกิโลเมตร)
ความยาว: 2 ไมล์ (3 กม.)
ความกว้าง: 0.15 ไมล์ (0.24 กม.)
ระดับสูงสุด: 5 ฟุต (1.5 ม.)
การปกครอง
 สหรัฐ
State:  รัฐนิวยอร์ก
City: New York City
Borough: Manhattan
ประชากรศาสตร์
ประชากร: 11,661 (2010)
ความหนาแน่น: 50,700/ตารางไมล์ (19580/กม.2)
กลุ่มชาติพันธุ์: 45% white, 27% black, 14% Hispanic, 11% Asian or Pacific Islander, and .3% other races (as of 2000)
เกาะรูสเวลต์ (อังกฤษ: Roosevelt Island) เป็นเกาะแคบ ๆ ในทางน้ำอีสต์ริเวอร์ นครนิวยอร์ก ตั้งอยู่ระหว่างเกาะแมนแฮตตันทางทิศตะวันตกกับโบโรฮ์ ควีนส์บนเกาะลองไอแลนด์ทางทิศตะวันออก เกาะอยู่ในเขตการปกครองของแมนแฮตตัน และนิวยอร์กเคาน์ตี เกาะวิ่งเลียบไปกับถนนอีสต์สายที่ 46 ถึง ถนนสายที่ 85 บนเกาะแมนแฮตตัน เกาะมีความยาว 2 ไมล์ (3.2 กิโลเมตร) โดยมีความกว้างมากสุด 800 ฟุต (240 เมตร) และมีพื้นที่รวม 147 เอเคอร์ (0.59 ตารางกิโลเมตร) เกาะมีประชากร 11,661 คน จากการสำรวจสำมะโนประชากรปี 2010
โบราณคดีเมือง

การขุดค้นในลานจอดรถในเมืองเลสเตอร์ สหราชอาณาจักร ในปี 2012
โบราณคดีเมือง (อังกฤษ: urban archeology) เป็นสาขาวิชาย่อยของโบราณคดี ที่เน้นด้านวัตถุในอดีตของเมืองและนคร ซึ่งการอยู่อาศัยของมนุษย์ในระยะยาวมักทิ้งบันทึกในอดีตอันยาวนานเอาไว้ ในยุคปัจจุบัน เมื่อใครก็ตามพูดถึงการใช้ชีวิตในเมือง พวกเขามักจะอยู่ในบริเวณที่มีผู้คนและอาคารรายล้อมอยู่มากมาย โดยทั่วไปจะเป็นอาคารที่ค่อนข้างสูง ในทางโบราณคดี เมืองต่าง ๆ ให้ข้อมูลมากมาย เนื่องมาจาก โครงสร้างพื้นฐานและจำนวนผู้คนที่อยู่รายล้อมกัน ตลอดหลายปีที่ผ่านมา มีการใช้วิธีการหลักวิธีหนึ่งสำหรับการศึกษาโบราณคดีในเมือง ควบคู่ไปกับการพัฒนาทางประวัติศาสตร์ที่สำคัญ
เมื่อมนุษย์มีปริมาณขยะมาก ก็จะทำให้เกิดของเสียในปริมาณมากเช่นกัน ขยะจากครัว สิ่งของแตกหัก และวัสดุอื่น ๆ ที่คล้ายกันจำเป็นต้องได้รับการกำจัด ในขณะที่คนจำนวนน้อยสามารถกำจัดขยะของตนในพื้นที่ได้โดยไม่ก่อให้เกิดสัตว์ทำลายพืช รบกวนหรือเป็นอันตรายต่อสุขภาพ เมื่อผู้คนเริ่มอยู่ร่วมกันเป็นจำนวนมากเมื่อประมาณห้าพันปีก่อน วิธีการดังกล่าวเริ่มไม่สามารถใช้งานได้จริง และโดยปกติแล้วจะนำสิ่งของต่าง ๆ เข้ามาในถิ่นฐานใหม่เหล่านี้ แต่ไม่ค่อยจะนำออกไปอีก
โบราณคดีเมืองสามารถนำมาประยุกต์ใช้ในการศึกษาพลวัตและประวัติศาสตร์ทางสังคม เชื้อชาติ และเศรษฐกิจภายในเมืองร่วมสมัยและเมืองโบราณ ตลอดจนผลกระทบต่อสิ่งแวดล้อมภายในพื้นที่เหล่านี้
ในคริสต์ศตวรรษที่ 19 เมื่อการกำจัดขยะอย่างเป็นระบบเริ่มแพร่หลายในเขตเมือง ผู้คนมักจะทิ้งขยะจากหน้าต่างหรือฝังไว้ในสวนของตัวเอง หากบ้านของพวกเขาพังทลายลง ซึ่งเป็นเหตุการณ์ที่เกิดขึ้นบ่อยมากเมื่อยังไม่มีกฎหมายผังเมือง เจ้าของบ้านก็จะเลือกสิ่งที่จะนำมาใช้ซ้ำ เหยียบย่ำสิ่งที่เหลือ แล้วสร้างขึ้นใหม่บนพื้นที่เดิม การขุดค้นทางโบราณคดีของแหล่งในเมืองมักแบ่งประเภทตามสิ่งที่เหลืออยู่และรวมถึงผลกระทบในอดีตของเทคโนโลยีสมัยใหม่ เช่น ระบบสุขาภิบาล การค้า หรือบริการขนส่ง
ผลกระทบของสิ่งนี้ก็คือแม้กระทั่งชุมชนขนาดกลางในสมัยโบราณก็ถูกสร้างขึ้นบนกองขยะกับอาคารที่ถูกทำลาย และถูกยกขึ้นจากความสูงเดิมบนที่ราบสูงทางโบราณคดี สิ่งนี้เห็นได้ชัดเจนที่สุดจากที่ตั้งของเมืองต่าง ๆ ในภาคตะวันออกใกล้ ซึ่งเมืองต่าง ๆ ที่ถูกยึดครองมาเป็นเวลาหลายพันปี ถูกยกพื้นให้สูงขึ้นจากภูมิประเทศโดยรอบหลายเมตร
ในเมืองที่มีกำแพงล้อมรอบ เช่น ในเมืองต่าง ๆ ในยุโรปยุคกลางนั้น การป้องกันที่ล้อมรอบนั้นมีผลเพื่อกักเก็บดินเอาไว้ไม่ให้ไหลออกไปได้ ทำให้ผลกระทบรุนแรงมากขึ้น
การพัฒนาใหม่กับการขุดค้นทางโบราณคดีเป็นส่วนหนึ่งของชีวิตในเมืองสมัยใหม่และความสนใจของประชาชนในการทำงานโบราณคดีในเมืองมักมีมาก แต่ผู้พัฒนาอาจระมัดระวังการเผยแพร่ข้อมูลที่ไม่มีการควบคุมซึ่งอาจก่อให้เกิดความคิดเห็นของสาธารณะได้ โบราณคดีเมืองเป็นโอกาสที่นักโบราณคดีจะได้ทำงานร่วมกับประชาชนเพื่อแสดงให้เห็นประวัติศาสตร์และมรดกของการค้นพบ
การพัฒนาด้านประวัติศาสตร์

การขุดค้นทางโบราณคดีภายในเมืองประวัติศาสตร์ มักพบชั้นหินหนาที่ย้อนกลับไปถึงรากฐานเดิมและบอกเล่าเรื่องราวทางประวัติศาสตร์ของเมืองนั้น
นครลอนดอนเป็นตัวอย่างหนึ่งของกระบวนการดังกล่าว เนื่องจากการขุดค้นในเมืองได้ดำเนินการที่นั่นมาตั้งแต่ช่วงปลายคริสต์ทศวรรษ 1900 การขุดค้นเหล่านี้ซึ่งดำเนินการในพื้นที่ที่มีประชากรอาศัยอยู่ของเมือง เปิดเผยหลักฐานของเหตุการณ์ที่นักประวัติศาสตร์ไม่ได้คาดไว้ก่อนหน้านี้ ลอนดอนตั้งอยู่บนถนนที่เก็บรักษาวัสดุสีเข้มไว้ ซึ่งเชื่อว่ามาจากการเผาเมืองโดยบูดิคา ในปี ค.ศ. 60 การค้นพบเหล่านี้สามารถเปิดเผยได้ด้วยการขุดค้นพื้นที่ในเมืองเท่านั้น เนื่องจากเมืองนี้ขยายตัวออกจากขอบเขตไปนานแล้วหลังจากการสร้างใหม่ ซึ่งผ่านไปหลายปีหลังจากการก่อกบฏของชาวบูดิกัน
ตัวอย่างที่ดีอีกประการหนึ่งคือ เมืองตุรกุ ซึ่งก่อตั้งขึ้นในยุคกลางในฟินแลนด์ตะวันตกเฉียงใต้ ซึ่งไม่มีเอกสารที่เชื่อถือที่ได้รับการเก็บรักษาไว้ตั้งแต่ก่อตั้ง มีการขุดค้นนับไม่ถ้วนในเมืองทุกปีเพื่อให้มีความชัดเจนมากขึ้นเกี่ยวกับประวัติการเกิดของเมือง
ชั้นหินที่หนาแน่นของเมืองเหล่านี้ก่อให้เกิดปัญหาแก่นักโบราณคดีที่ขุดค้นเมืองเหล่านี้เป็นกลุ่มแรก การขุดค้นในช่วงแรกมักจะจำกัดอยู่แค่ในพื้นที่ชนบทหรือเมืองที่ถูกทิ้งร้างมานานแล้ว การขุดค้นในพื้นที่เปิดโล่งสามารถทำได้เนื่องจากมีพื้นที่เพียงพอและมักสามารถเปิดเผยโบราณคดีได้ตามแผน อย่างไรก็ตาม ในเมืองที่มีผู้คนพลุกพล่าน พื้นที่ในการขุดมักจะจำกัดอยู่ที่ขนาดของแปลงเปิด และจำเป็นต้องขุดค้นโบราณคดีหนึ่งชั้นก่อนจึงจะสามารถเปิดเผยชั้นถัดไปได้
นอกจากนี้ กรุงโรมยังเป็นแหล่งโบราณคดีขนาดใหญ่ด้วย เนื่องจากถือว่ามีการสร้างและก้าวหน้ามาอย่างยาวนาน มีการขุดค้นหลายครั้งที่นั่นและต่อมามีนักโบราณคดีศึกษาวิจัยในแหล่งดังกล่าว นักโบราณคดีคนหนึ่งที่ใช้เวลาอันยาวนานในการศึกษาโบราณคดีโรมันก็คือ ดับเบิลยู. เอฟ. ไกรมส์
ปัญหาประเภทนี้เคยเกิดขึ้นมาก่อนแล้วในเมืองปอมเปอี หรือในพื้นที่ชนบทที่มีการพัฒนาหลายขั้นตอน แต่การเคลื่อนไหวเพื่อการสำรวจเมืองซึ่งเริ่มขึ้นในยุโรปหลังสงครามโลกครั้งที่สอง แนวโน้มการขุดค้นในเมืองในพื้นที่เช่นยุโรป ชายฝั่งตะวันออกของสหรัฐอเมริกา และเมืองอื่น ๆ ของโลกตะวันตก เติบโตขึ้นนับตั้งแต่สงคราม เนื่องมาจากการทิ้งระเบิดในพื้นที่ต่าง ๆ ในช่วงเวลานั้น ทำให้ความเป็นไปได้ในการสูญเสียหลักฐานที่เชื่อมโยงกับอารยธรรมยุคแรกเริ่มมากขึ้น แนวคิดเรื่องการตั้งถิ่นฐานเป็นไปตามหลักการที่ว่าการตั้งถิ่นฐานจะเกิดขึ้นในที่ที่สามารถเข้าถึงทรัพยากรได้อย่างสะดวก เมืองที่เจริญรุ่งเรือง เช่น บอสตันและลอนดอน เริ่มต้นจากการตั้งถิ่นฐาน และขยายตัวอย่างรวดเร็วเนื่องจากสามารถเข้าถึงทรัพยากรได้สะดวก อย่างไรก็ตาม การที่เมืองเหล่านี้ยังคงมีอยู่จนถึงทุกวันนี้ไม่ได้ปฏิเสธความจริงที่ว่า ในบางช่วงของประวัติศาสตร์ เคยมีอารยธรรมอื่นเคยมาตั้งถิ่นฐานอยู่ที่นั่นมาก่อน
วิธีการ

วิธีแก้ปัญหาที่ได้นั้นขึ้นอยู่กับวิธีการบันทึกบริบทเดียว วิธีการนี้เริ่มต้นโดยเอ็ด แฮร์ริส และ แพททริก ออตตาเวย์ ในปี 1976 ก่อนที่จะได้รับการขยายเพิ่มเติมโดยพิพิธภัณฑ์ลอนดอน ในช่วงกลางทศวรรษ 1980 และโอนไปยังทรัสต์โบราณคดียอร์ก การปฏิบัตินี้เกี่ยวข้องกับการกำหนดคุณลักษณะแต่ละอย่างแยกกันในแผน จากนั้นจึงเชื่อมโยงตำแหน่งของคุณลักษณะเหล่านั้นกับกริดที่แหล่งขุดค้น แทนที่จะวางแผนพื้นที่ขนาดใหญ่ในคราวเดียว ภาพวาดแต่ละภาพวาดบนแผ่นฟิล์มโปร่งแสงรูปสี่เหลี่ยมจัตุรัสขนาด 5 × 5 เมตร มีการขุดค้นสถานที่ลงไปถึงชั้นโบราณคดีที่สำคัญชั้นแรก และมีการบันทึกคุณลักษณะต่าง ๆ ไว้ตามปกติ แต่ยังมีการวางแผนไว้เป็นบริบทเดียวด้วย จากนั้นมีการขุดลึกลงไปอีกชั้นหนึ่งและกระบวนการก็เริ่มต้นใหม่อีกครั้ง การขุดกับการบันทึกสามารถดำเนินต่อไปได้จนกว่าจะถึงแหล่งแร่ธรรมชาติ มักมีการขุดร่องลึกเล็ก ๆ ที่เรียกว่า ซอนเดจ ในตอนแรกเพื่อให้มองเห็นชั้นหินทั้งหมดได้ในคราวเดียวและเพื่อระบุปริมาณวัสดุที่ต้องขุด พูดอย่างง่ายก็คือ หากมีคนทำแผนหนึ่งแผนต่อบริบท วิธีการที่ใช้ก็คือการบันทึกบริบทเดียว
เมื่องานเสร็จสิ้นแล้ว สามารถวางแผ่นสี่เหลี่ยมทับกันเพื่อให้เห็นภาพรวมของสถานที่ได้ การระบุคุณลักษณะที่ตัดกันกับคุณลักษณะอื่น ๆ และการใช้ข้อมูลจากสิ่งประดิษฐ์ที่สามารถระบุวันที่ได้กับข้อมูลทางนิเวศ ช่วยให้นักโบราณคดีสามารถแยกแยะขั้นตอนต่าง ๆ ของกิจกรรมและแสดงให้เห็นถึงการใช้งานสถานที่ซึ่งพัฒนาขึ้นมาในช่วงเวลาหลายร้อยหรือหลายพันปี แผ่นบันทึกบริบทที่ผลิตโดยผู้ขุดแต่ละคนจะให้ข้อมูลเพิ่มเติมเกี่ยวกับลักษณะของบริบทแต่ละแห่งและความสัมพันธ์กับบริบทข้างเคียง การตีความดังกล่าวจะเป็นไปไม่ได้หากใช้การขุดพื้นที่เปิดโล่งซึ่งแผนผังไซต์โดยรวมจะมีความซับซ้อนมากขึ้นเมื่อดำเนินการขุดค้นต่อไปเรื่อย ๆ
แหล่งข้อมูลอื่น

โบราณคดีประวัติศาสตร์แห่งเมืองโอ๊คแลนด์ รัฐแคลิฟอร์เนีย เก็บถาวร 2010-05-28 ที่ เวย์แบ็กแมชชีน
บริการโบราณคดีพิพิธภัณฑ์ลอนดอน MoLAS เก็บถาวร 2006-11-15 ที่ เวย์แบ็กแมชชีน
การพัฒนากรอบวิธีการจัดการทรัพยากรโบราณคดีในเมืองในกระบวนการวางแผนเมืองในประเทศตุรกี เก็บถาวร 2016-06-09 ที่ เวย์แบ็กแมชชีน กรณีตัวอย่างศูนย์กลางเมืองประวัติศาสตร์ทาร์ซัส เก็บถาวร 2016-06-09 ที่ เวย์แบ็กแมชชีน
https://www.cambridge.org/core/journals/journal-of-roman-studies/article/wf-grimes-the-excavation-of-roman-and-medieval- ลอนดอน-ลอนดอน-เร้าท์เลดจ์และคีแกน-พอล-1968-pp-xxi-261-32-แผ่นและ-53-ข้อความตัวเลข-3-3s/E3F1CBD415755A0829A2FA3B6BF35705
https://www.hertford.ox.ac.uk/staff/professor-martin-biddle เก็บถาวร 2020-07-13 ที่ เวย์แบ็กแมชชีน
https://www.york.ac.uk/archaeology/gsp/alumni/carver/
https://shesc.asu.edu/people/michael-e-smith เก็บถาวร 2020-07-14 ที่ เวย์แบ็กแมชชีน
http://www.archaeologyskills.co.uk/single-context-recording/608/
รายชื่อตอนในนารูโตะ ตำนานวายุสลาตัน

ปกดีวีดี นารูโตะ ตำนานวายุสลาตัน วอลลุม 1 ลิขสิทธิ์โดย บริษัทโรส มีเดีย แอนด์ เอ็นเตอร์เทนเมนต์ จำกัด
ฤดูกาลที่ 2: การได้พบกันใหม่ที่เหินห่าง (2550-2551)

| ตอนที่> รวม.รวม | ตอนที่> เริ่ม.เริ่ม | ชื่อตอน> ชื่อตอน.ชื่อตอน | ออกอากาศ> . ออกอากาศ | ออกอากาศ> . ออกอากาศ (พากย์ไทย) | ออกอากาศ> . ออกอากาศ MCOT HD | หมายเหตุ> หมายเหตุ.หมายเหตุ |
| --- | --- | --- | --- | --- | --- | --- |

| 253 | 33 | "เป้าหมายใหม่"   | 8 พฤศจิกายน 2550 | 29 มกราคม 2565 | 19 กุมภาพันธ์ 2565 |  |
| 254 | 34 | "รวมพล! ทีมคาคาชิรุ่นใหม่"   | 15 พฤศจิกายน 2550 | 5 กุมภาพันธ์ 2565 | 26 กุมภาพันธ์ 2565 |  |
| 255 | 35 | "ความรู้สึกที่ไม่เข้าใจกัน"   | 22 พฤศจิกายน 2550 | 12 กุมภาพันธ์ 2565 | 5 มีนาคม 2565 |  |
| 256 | 36 | "รอยยิ้มที่เสแสร้ง"   | 29 พฤศจิกายน 2550 | 19 กุมภาพันธ์ 2565 | 12 มีนาคม 2565 |  |
| 257 | 37 | "ไร้ชื่อ"   | 29 พฤศจิกายน 2550 | 26 กุมภาพันธ์ 2565 | 19 มีนาคม 2565 |  |
| 258 | 38 | "ซิมูเลชั่น"   | 6 ธันวาคม 2550 | 5 มีนาคม 2565 | 26 มีนาคม 2565 |  |
| 259 | 39 | "สะพานเท็นจิ"   | 13 ธันวาคม 2550 | 12 มีนาคม 2565 | 2 เมษายน 2565 |  |
| 260 | 40 | "ปลดปล่อย 9 หาง"   | 20 ธันวาคม 2550 | 19 มีนาคม 2565 | 9 เมษายน 2565 |  |
| 261 | 41 | "ภารกิจลับสุดยอดเริ่มต้น"   | 20 ธันวาคม 2550 |  |  |  |
| 262 | 42 | "โอโรจิมารุ ปะทะ พลังสถิตร่าง"   | 10 มกราคม 2551 |  |  |  |
| 263 | 43 | "น้ำตาของซากุระ"   | 17 มกราคม 2551 | 9 เมษายน 2565 |  |  |
| 264 | 44 | "เรื่องราวทั้งหมดของการต่อสู้"   | 24 มกราคม 2551 | 16 เมษายน 2565 |  |  |
| 265 | 45 | "จุดจบของการหักหลัง"   | 31 มกราคม 2551 | 23 เมษายน 2565 |  |  |
| 266 | 46 | "หน้ากระดาษที่ไม่สมบูรณ์"   | 7 กุมภาพันธ์ 2551 | 30 เมษายน 2565 |  |  |
| 267 | 47 | "ลักลอบเข้าไปในรังอสรพิษ"   | 14 กุมภาพันธ์ 2551 | 7 พฤษภาคม 2565 |  |  |
| 268 | 48 | "สายสัมพันธ์"   | 28 กุมภาพันธ์ 2551 | 14 พฤษภาคม 2565 |  |  |
| 269 | 49 | "สิ่งสำคัญ"   | 6 มีนาคม 2551 | 21 พฤษภาคม 2565 |  |  |
| 270 | 50 | "เรื่องราวของหนังสือภาพเล่าขาน"   | 13 มีนาคม 2551 | 28 พฤษภาคม 2565 |  |  |
| 271 | 51 | "กลับมาพบกัน"   | 20 มีนาคม 2551 | 4 มิถุนายน 2565 |  |  |
| 272 | 52 | "พลังของอุจิฮะ"   | 20 มีนาคม 2551 | 11 มิถุนายน 2565 |  |  |
| 273 | 53 | "หัวข้อ"   | 3 เมษายน 2551 | 18 มิถุนายน 2565 |  |  |
ฤดูกาลที่ 3: สิบสองนินจาองครักษ์ (2551)

| ตอนที่> รวม.รวม | ตอนที่> เริ่ม.เริ่ม | ชื่อตอน> ชื่อตอน.ชื่อตอน | ออกอากาศ> . ออกอากาศ | ออกอากาศ> . ออกอากาศ (พากย์ไทย) | หมายเหตุ> หมายเหตุ.หมายเหตุ |
| --- | --- | --- | --- | --- | --- |

| 274 | 54 | "ฝันร้าย"   | 3 เมษายน 2551 |  |  |
| 275 | 55 | "ลมหมุน"   | 17 เมษายน 2551 |  |  |
| 276 | 56 | "คืบคลาน"   | 24 เมษายน 2551 |  |  |
| 277 | 57 | "นิทราที่ถูกแย่งชิง"   | 8 พฤษภาคม 2551 |  | ตอนเสริม |
| 278 | 58 | "โดดเดี่ยว"   | 8 พฤษภาคม 2551 |  | ตอนเสริม |
| 279 | 59 | "ศัตรูหน้าใหม่"   | 15 พฤษภาคม 2551 |  | ตอนเสริม |
| 280 | 60 | "กงล้อแห่งโชคชะตา"   | 22 พฤษภาคม 2551 |  | ตอนเสริม |
| 281 | 61 | "สัมผัส"   | 29 พฤษภาคม 2551 |  | ตอนเสริม |
| 282 | 62 | "เพื่อนร่วมทีม"   | 5 มิถุนายน 2551 |  | ตอนเสริม |
| 283 | 63 | "สองประมุข"   | 19 มิถุนายน 2551 |  | ตอนเสริม |
| 284 | 64 | "เปลวไฟในเงามืด"   | 3 กรกฎาคม 2551 |  | ตอนเสริม |
| 285 | 65 | "ถูกปิดตายในเงามืด"   | 3 กรกฎาคม 2551 |  | ตอนเสริม |
| 286 | 66 | "วิญญาณฟื้นคืนชีพ"   | 10 กรกฎาคม 2551 |  | ตอนเสริม |
| 287 | 67 | "ศึกหนักกับกองทัพศพ"   | 24 กรกฎาคม 2551 |  | ตอนเสริม |
| 288 | 68 | "ได้เวลาฟื้นคืนชีพ"   | 31 กรกฎาคม 2551 |  | ตอนเสริม |
| 289 | 69 | "สิ้นหวัง"   | 31 กรกฎาคม 2551 |  | ตอนเสริม |
| 290 | 70 | "กระตุ้น"   | 7 สิงหาคม 2551 |  | ตอนเสริม |
| 291 | 71 | "เพื่อนเอย"   | 14 สิงหาคม 2551 |  | ตอนเสริม |